钦定古今图书集成/明伦汇编/闺媛典/第005卷 > 《子夜歌四十二首〈以下皆清商曲辞〉》
## 钦定古今图书集成/明伦汇编/闺媛典/第005卷 > 《子夜歌四十二首〈以下皆清商曲辞〉》

《唐书乐志》曰：“《子夜歌》者，晋曲也。晋有女子名子夜，造此声，声过哀苦。” 《乐府解题》曰：“后人更为四时行乐之词，谓之《子夜四时歌》。又有《大子夜歌》，《子夜警歌》，《子夜变歌》，皆曲之变也。”

落日、出前门，瞻《见子度》“冶容多姿鬓，芳香已盈路。
芳是香所为，冶容不敢当。天不夺人愿，故使侬见郎。
宿昔不梳头，丝发被两肩。婉伸郎膝下，何处不可怜。
自从别欢来，奁器了不开。头乱不敢理，粉拂生黄埃。
崎岖相怨慕，始获风云通。玉林语石阙，悲思两心同。
见娘善容媚，愿得结金兰。空织无经纬，求匹理自难。
始欲识郎时，两心”望如一。理丝入残机，何悟不成匹。
前丝断缠绵，意欲结交情。春蚕易感化，丝子已复生。
今日已欢别，合会在何时？明灯照空扃，悠然未有期。
自从别郎来，何日不咨嗟。黄蘗郁成林，当奈苦心多。
高山种芙蓉，复经黄蘗坞。果得一莲时，流离婴辛苦。
朝思出前门，暮思还后渚。语笑向谁道，腹中阴忆汝。
揽枕北窗卧。郎来就侬嬉，小喜多唐突。相怜能几时，
驻著不能食，蹇蹇步帷里，投琼著局上，终日走博子。
郎为傍人取，负侬非一事。攡门不安横，无复相关意。
年少当及时，蹉跎日就老。若不信侬语，但看霜下草。
绿揽迮题锦，双裙今复开，已许腰中带，谁共解罗衣。
常虑有贰意，欢今果不齐。枯鱼就浊水，“长与清流乖。
欢愁侬亦惨，郎笑我便喜。不见连理树，异根同条起。
感欢初，殷勤叹子后，零落打金侧。玳瑁。外艳里怀薄。
别后涕流连，相思情悲满。忆子腹糜烂，肝肠尺寸断。
道近不得数，遂致盛寒违。不见东流水，何时复西归。
谁能思不歌，谁能饥不食。日冥当户倚，惆怅底不忆。”
揽裙未结带，约眉出前窗，“罗裳易飘飏，小开骂春风。
举酒待相劝，酒还杯亦空。愿因微觞会，心感色亦同。”
〈缺三字〉思缠，忧叹涕流襟。徒怀倾筐情，郎谁明侬心。
侬年不及时，其于作乖离。素不知浮萍，转动春风移。
夜长不得眠，转侧听更鼓。无故欢相逢，使侬肝肠苦。
欢从何处来？端然有忧色，三唤不一应。有何比松柏，
念爱情慊慊。倾倒无所惜。重帘持自鄣，谁知许厚薄。
气清明月朗，夜与君共嬉。郎歌《妙意》曲，侬亦吐芳词。
惊风急素柯，白日渐微濛。郎怀幽闺性，侬亦恃春容。
夜长不得眠，明月何灼灼。想闻散唤声，虚应空中诺。
人各既俦匹，我志独乖违。风吹冬帘起，时许寒薄飞。
我念欢的的，子行由豫情。雾露隐芙蓉，见莲不分明。
侬作北辰星，千年无转移。欢行白日心，朝东暮还西。
怜欢好情怀。移居作乡里，桐树生门前。出入“见梧子。
遣信欢不来，自往复不出。金桐作芙蓉，莲子何能实。
初时非不密，其后日不如。回头批栉脱，转觉薄志疏。
寝食不相忘，同坐复俱起。玉藕金芙蓉，无称我莲子。
恃爱如欲进，含羞未肯前。朱口发艳歌，玉指弄娇弦。”
〈又见子夜警歌〉

朝日照绮钱，光风动纨素。巧笑蒨两犀，美目扬双蛾。